  Виталий Пронин Россиысь чугун сюресъёслэн Горький ёзэзлэн пресс-службаез ивортэ: Иже вуттэмын луозы ӵыжак-выль 16 вагонъёс - таос пӧлын 10-эз купе вагонъёс, куинез вылӥ категориен - СВ, эшшо куинез чакламын ресторанлы. Та выль вагонъёсын калык ворттылоз «Италмас» поездлэн составез пушкын - Ижысен Москваозь, отысен - татчыозь. Вагонъёс лэсьтэмын, туала куронъёсты уже кутыса. Отчы пуктылэмын микроволновкаос, холодильникъёс, юон вуэн бекчеос но уно мукет. Со сяна, отын туж ӟеч радъямын калыкез кышкытлыклэсь утёнъя система.Елена Тугашова Туспуктэм: train-photo.ru Теги: вагон Горькийчугунсюрес  